b'\n_START_ARTICLE_\nSuomijos senatas\n_START_PARAGRAPH_\nSuomijos senatas (suom. Suomen senaatti)\xc2\xa0\xe2\x80\x93 Suomijos Did\xc5\xbeiosios Kunigaik\xc5\xa1tyst\xc4\x97s (1816\xe2\x80\x931917) ir Suomijos Respublikos (1917\xe2\x80\x931918) vykdomosios vald\xc5\xbeios institucija, atlikusi Ministr\xc5\xb3 kabineto ir Auk\xc5\xa1\xc4\x8diausiojo teismo funkcijas. Senatui vadovavo Rusijos imperatoriaus paskirtas generalgubernatorius. Senatas buvo padalintas \xc4\xaf Ekonomin\xc4\xaf ir Teismin\xc4\xaf skyrius. Pirmuoju Senato pirmininku buvo Pehr Evind Svinhufvud._NEWLINE_Po Rusijos imperijos Vasario revoliucijos Ekonominio skyriaus pirmininko pavaduotojas tapo Senato pirmininku. 1918\xc2\xa0m. Suomijai jau atk\xc5\xabrus nepriklausomyb\xc4\x99 Ekonominis skyrius pavirto \xc4\xaf Ministr\xc5\xb3 kabinet\xc4\x85, o Teisminis\xc2\xa0\xe2\x80\x93 \xc4\xaf Auk\xc5\xa1\xc4\x8diausi\xc4\x85j\xc4\xaf teism\xc4\x85. Senato pirmininkas tapo ministru pirmininku, o senatoriai\xc2\xa0\xe2\x80\x93 ministrais.'